На основу члана 27. став 10. и члана 29. став 2. Закона о јавној својини („Сл. гласник РС“, брoj 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020) и члана 40. и 152. Статута општине Владичин Хан („Службени гласник града Врања“, бр. 4/2019), а у вези са чланом 4. став 1. тачка 3. Споразума о сарадњи бр. 610-00-00269/2021-09/1 од 18.6.2021. године, закљученог између Министарства просвете, науке и технолошког развоја и општине Владичин Хан, Скупштина општине Владичин Хан, на седници одржаној дана 26.12.2021. године, донела је

**О Д Л У К У**

**О ПРИБАВЉАЊУ ПУТЕМ ИЗГРАДЊЕ**

**Члан 1.**

**ПРИБАВЉА СЕ** у јавну својину општине Владичин Хан путем изградње-доградње, објекат предшколске установе „Пчелица“ у Владичином Хану на кп.бр. 1283/2 КО Владичин Хан, носиоца права јавне својине општине Владичин Хан.

**Члан 2.**

**ОБАВЕЗУЈЕ СЕ** општина Владичин Хан да као инвеститор објекта из претходног става, а по издавању употребне дозволе, изврши упис права јавне својине на предметном објекту код надлежних органа.

**Члан 3.**

Ова одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-130/8/21-I**

**П Р Е Д С Е Д Н И Ц А**

**Данијела Поповић**